**2019.gada 21.novembrī**

**Ieinteresēto personu sanāksmē uzdotie jautājumi un sniegtās atbildes**

**Darba kārtība:**

1. Ekspozīcija paredzēto telpu apskate un iepazīšanās ar plānoto ekspozīcijas vietu;
2. Ieinteresēto personu uzdotie jautājumi un atbildes uz tiem;
3. Pasūtītāja paskaidrojumi un informācija;

**Zooloģijas ekspozīcija Latvijas zīdītāju telpās (1.telpa)**:

***Jautājums*:**

Vai pretendentam ir jāveic arī eksponātu atjaunošana?

***Atbilde:***

Nē, nav, eksponāti ir muzeja pārziņā.

***Jautājums*:**

Kādā valodā ir jābūt informācijai pie eksponātiem?

***Atbilde:***

Tādās valodās, kādas norādītas šobrīd (latviešu, angļu un krievu).

**CITES ekspozīcija telpās (2.telpa)**:

Zem taksidermijas vitrīnas jāizveido skapīši, kas nepieciešami mācību materiāla izvietošanai.

Zooģeogrāfisko apgabalu karte ir jāatjauno (jārestaurē). Nosaukumam jābūt latviešu valodā. Atjaunojamo dzīvnieku figūru formas ir pieejamas.

Iespēju robežās vēlams telpās saglabāt vēsturiskos elementus.

***Jautājums*:**

Vai kartes restaurācija ietilpst mākslinieku uzdevumā?

***Atbilde:***

Jā, ietilpst.

***Jautājums*:**

Vai tiks mainītas vitrīnas?

***Atbilde:***

Jā, paredzēta visu vitrīnu pilnīga nomaiņa gan CITES ekspozīcijas, gan Latvijas zīdītājdzīvnieku ekspozīcijas telpā.

**Zooloģijas ekspozīcijas ievaddaļas telpa (3.telpa)**:

***Jautājums*:**

Vai tiks mainīta arī dzīvnieku ekspozīcija ekspozīcijas ievaddaļā?

***Atbilde:***

Nē, Zooģeogrāfisko apgabalu ekspozīcija netiek mainīta un tur nekādi darbi nav paredzēti.

***Jautājums*:**

Kādam jābūt sienu krāsojumam?

***Atbilde:***

Sienu krāsojums būtu jāpieskaņo tai telpas daļai, kur ekspozīcija netiek mainīta. Tam nav obligāti jābūt melnam. Visai ievaddaļai jābūt vienotai, lai lieki nesaraibinātu telpu.

***Jautājums*:**

Kādai jābūt valodai tekstos?

***Atbilde:***

Pamatteksti - latviešu valodā, nosaukumi – latviešu un latīņu, papildus informācija latviešu, angļu un krievu valodā.

**Zooloģijas ekspozīcijas ievaddaļas vitrīna (4.telpa)**:

Ievaddaļas vitrīna ir jāpaplašina tā, lai tā aizņemtu visu esošo aili un vitrīnā jāparedz trīs mobili (pa vertikāli pārvietojami) plaukti.

**Citi jautājumi**:

***Jautājums*:**

Kādus remontdarbus jāveic?

***Atbilde:***

Darbus, kuriem nav nepieciešami saskaņojumi būvvaldē vai citās institūcijās (špaktelēšana, krāsošana, vadu nosegšana, griestu remonts, nepieciešamības gadījumā, grīdas seguma nomaiņa u.tml.)

***Jautājums:***

Vai tiešām aktuāls ir konkursa nolikuma 7.11.punktā noteiktais plānotais žūrijas komisijas lēmuma pieņemšanas datums - ne vēlāk kā līdz 2019.gada 20.decembrim.

***Atbilde:***

Nē, nav, norādītais datums it tehniska kļūda, kas nav izlabota vairākkārt mainot konkursa izsludināšanas, un, līdz ar to, paredzamo piedāvājumu iesniegšanas datumu. Žūrijas komisijas plānotais lēmuma pieņemšanas datums paredzams ne vēlā kā līdz 2020.gada 24.janvārim.